  Виталий Пронин Дэри ёросысь Лудорвай музей-заповедникын кылем арнянуналэ лёгиськон инты ӧй вал, люкаськемъёс дэмен пусйизы Вӧйдырез.2-тӥ мартэ - Прощение курон арнянунал вал. Соин но, дыр, Лудорвае люкаськемъёс пӧлысь ӝож мылкыдоосты ӧй пумита. Ваньзы пальышало, ог-огенызы шудо нунал сӥзизы кадь. Таӵе бадӟым шулдыръяськонэз Лудорвай музей-заповедникын ньылетӥ арзэ пусъё. Кылем арын 2 сюрс пала калык мильым сиыны ветлэм, нош туэ 3 сюрслэсь ятыр ни, Гербере мында калык люкаськемын. Юэмъёсты ӧй пумита, со понна вань мылкыдоос асьсэлэсь кужымзэс эскеризы пӧртэм пумо спорт вожвылъяськонын. Гын сапег лэзьязы, бадӟым куасъёсын бызьылӥзы, юбое тубазы, ыбылӥськизы, пар валъёсын, дельтапланъёсын, «Буранъёсын» ворттылӥзы, мильым сиизы. Шудоос та ужрадысь бадӟым кузьымъёсын бертӥзы. Нош ужрадлы йылпумъян луиз - куро мунёез сутон. Со чебер ӝуаз, озьы вань люкаськемъёс тылгизьы сьӧры сьӧлыкъёссэс келязы.Валентина Емельянова Теги: Вйдыр Лудорваймузей  